**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 02.04.2024, ora 08.00 – 03.04.2024, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 03.04.2024, ora 07.00**

**RÂURI**

**I.N.H.G.A.** a emis o **Atenţionare Hidrologică, cod galben,** valabilă în intervalul **02.04.2024 ora 18:00 – 03.04.2024 ora 10:00**, vizând **Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice Tisa – intrarea ȋn ţară, Vişeu, Iza, Tur, Lăpuş, cu posibile depăşiri ale COTELOR DE ATENŢIE,** astfel:

**COD GALBEN:**

 **În intervalul 02.04.2024 ora 18:00 – 03.04.2024 ora 10:00** pe râurile din bazinele hidrografice: Tisa – pe sectorul aferent S.H. Valea Vişeului, Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior, Lăpuş – bazin superior şi afluenţi bazin mijlociu şi inferior **(judeţul Maramureş)**, Tur – bazin superior şi afluenţi bazin mijlociu şi inferior  **(judeţul Satu Mare)**.

**Atenţionarea Hidrologică vizează în principal fenomenele de scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale, care se pot produce cu probabilitate și intensitate mai mare pe unele râuri mici din bazinele hidrografice: Tur – bazin superior şi Firiza (afluent al râului Lăpuş).**

Aceast mesaj de atenţionare, a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

- *Maramureş şi Satu Mare ( 2 prefecturi ) – Atenţionare Hidrologică, cod Galben.*

**Debitele au fost în general staționare**, exceptând râurile din bazinele hidrografice: Someșul Mic, Crişuri, Bega, Timiş, Bârzava unde au fost în scădere.

Pe râurile din bazinele hidrografice: Vișeu, Someşului Mare, bazinul superior al Mureșului, cursurile mijocii şi inferioare ale Someşului şi Mureşului, cursul superior și mijlociu al Bistriței, debitele au fost în creștere ca urmare a cedării apei din stratul de zăpadă, precipitațiilor căzute în interval și propagării.

Debitele se situează în general la valori sub mediile multianuale lunare, cu coeficienți cuprinşi intre 30-90%, mai mari (în jurul şi peste normalele lunare) pe râurile din bazinele hidrografice: Vișeu şi pe cursul superior ale Bistriței şi mai mici (sub 30% din normalele lunare) pe râurile din bazinele hidrografice: Crasna, Târnave, Moravița, Caraș, Nera, Cerna, Vedea, Suceava, Bârlad, Rm. Sărat, Jijia, pe afluenții Trotuşului, pe afluenții din bazinele inferioare ale Bistriței şi Moldovei, pe unii afluenți mici din bazinul Argeșului, bazinele inferioare ale Jiului, Oltului și pe unele râuri din Dobrogea.

Este in vigoare **ATENȚIONAREA HIDROLOGICĂ nr. 24,** din 02.04.2024.

Nivelurile pe râuri la stațiile hidrometrice se situează sub **COTELE DE ATENȚIE.**

 **Debitele vor fi în general staționare,** exceptând râurile din bazinele hidrografice: Vișeu, Iza, Tur, Someş, Crasna, Barcău, Crișuri, Mureş, unde vor fi în creștere ca urmare a precipitațiilor prognozate, cedării apei din stratul de zăpadă și propagării.

 Se menține în vigoare **ATENȚIONAREA HIDROLOGICĂ nr. 24,** din 02.04.2024 până la ora 10.00.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

**Debitul** la intrarea în ţară (secţiunea Baziaş) în intervalul 02.04.2024 – 03.04.2024 **a fost în creştere,** având valoareade **5600 m3/s**, sub media multianuală a lunii **martie (6700 m3/s) şi aprilie (7900 m3/s).**

În aval de Porţile de Fier, debitele au fost relativ staționare la Gruia și pe sectorul Corabia – Oltenița și în scădere pe sectoarele Calafat – Bechet și Călărași - Tulcea.

**Debitul la intrarea în ţară (secţiunea Baziaş) va fi staţionar (5600 m3/s).**

În aval de Porţile de Fier, debitele vor fi în creștere la Gruia, relativ staționare pe sectorul Calafat – Vadu Oii și în scădere pe sectorul Brăila – Tulcea.

**2.** **Situația meteorologică în intervalul 02.04.2024, ora 09.00 – 03.04.2024 ora 06.00**

**ÎN ŢARĂ**

**Vremea a fost vântoasă** în toată țara pe parcursul zilei, cu rafale de 55...65 km/h, local peste 70...80 km/h, iar în zona montană, mai ales la altitudini mari, s-au depășit 100...110 km/h, dar începând din orele serii vântul a slăbit treptat în intensitate în majoritatea zonelor. Pe raza județului Constanța a fost consemnată vijelie. Valorile termice diurne au fost în scădere față de ziua anterioară în cea mai mare parte a țării, mai ales în vest, centru și nord-vest, dar au marcat o creștere semnificativă pe litoral și în deltă și în mare parte s-au situat peste normele primei decade a lunii aprilie. Astfel, temperaturile maxime au fost cuprinse între 10 grade la Dumbrăvița de Codru și 30 de grade la Constanța. În regiunile intracarpatice au fost înnorări temporar accentuate, pe arii relativ extinse mai ales averse însoțite de descărcări electrice și izolat grindină la munte. Cantitățile de apă au depășit izolat 15 l/mp îndeosebi în zona Munților Apuseni și în nordul Carpaților Orientali. În rest, cerul a fost variabil și doar pe arii restrânse a plouat slab în Oltenia și Moldova. La munte, îndeosebi la altitudini mari, au fost și precipitații sub formă de măzăriche, lapoviță și ninsoare. Stratul de zăpadă, în continuă diminuare, s-a menținut pe alocuri în zona montană înaltă, la peste 1800 m altitudine și la ora 21 măsura, în platformele stațiilor meteorologice, până la 135 cm în Munții Făgăraș. La ora 6, temperatura aerului avea valori cuprinse între 0 grade la Târgu Logrești și 13 grade la Gura Portiței. În a doua parte a nopții cu totul izolat s-a format ceață.

***Obs:*** *de ieri de la ora 6 au fost în vigoare 2 mesaje pentru fenomene meteorologice periculoase imediate, emise după cum urmează: 1 avertizare cod portocaliu de către SRPV Timișoara și 1 atenționare cod galben de către SRPV Bacău.*

**LA BUCUREŞTI**

**Vremea a fost vântoasă pe parcursul zilei,** când rafalele au depășit frecvent 60...70 km/h, dar începând din orele serii vântul a slăbit treptat în intensitate. Valorile termice diurne, în scădere față de ziua anterioară, au caracterizat în continuare o vreme cu mult mai caldă decât în mod obișnuit pentru prima decadă a lunii aprilie, cu o maximă de 23 de grade la Afumați și 24 de grade la Filaret și Băneasa (valori cu 7...8 grade peste media climatologică). Cerul a fost variabil. La ora 6 se înregistrau 4 grade în Băneasa, 5 grade la Afumați și 8 grade la Filaret.

 **3. Prognoza meteorologică în intervalul 03.04.2024, ora 09.00 – 04.04.2024, ora 09.00**

**ÎN ŢARĂ**

**Valorile termice se vor situa ușor peste cele normale** în această perioadă din an în cea mai mare parte a țării.

Temperaturile maxime se vor încadra între 15 și 23 de grade, iar cele minime vor fi cuprinse între 3 și 11 grade, cu valori mai scăzute atât ziua, cât și noaptea, în depresiunile din estul Transilvaniei. Cerul va fi temporar noros și va ploua local, ziua în zonele montane și submontane, iar noaptea în regiunile vestice și nord-vestice, iar în restul teritoriului ploi slabe se vor semnala izolat; vor fi mai ales averse, pe arii restrânse vor fi posibile descărcări electrice, iar la altitudini foarte mari la munte vor fi și precipitații mixte. Vântul va fi în diminuare față de intervalul precedent, totuși va mai avea intensificări ziua la munte, în special în Carpații Orientali, cu rafale de 70...90 km/h, dar local în nord, nordest și centru și pe suprafețe mici, trecător, și în restul țării, cu viteze în general de 45...50 km/h.

**LA BUCUREŞTI**

**Valorile termice diurne vor continua să scadă ușor,** dar vremea se va menține mai caldă decât în mod obișnuit în prima decadă a lunii aprilie. Cerul va fi variabil, cu unele înnorări în a doua parte a intervalului. Vântul va sufla moderat ziua și slab în timpul nopții. Temperatura maximă se va situa în jurul a 22 de grade, iar cea minimă va fi de 6...9 grade.

**4. Buletin nivometeorologic pentru perioada 02.04.2024 ora 21 – 03.04.2024 ora 21**

**Fenomene meteo predominante: Intensificări temporare ale vântului. Temperaturi ușor**

**peste norme.**

**Principalele mecanisme ce conduc la declanșarea avalanșelor: Zăpadă proaspătă, Zăpadă viscolită cu formare de plăci de vânt, zăpadă umedă şi alunecarea întregului strat.**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC ÎNSEMNAT (3)** | ***FĂRĂ STRAT*** |
| **MUNŢII BUCEGI** | **RISC MODERAT (2)** | ***FĂRĂ STRAT*** |
| **Munţii Parâng-Şureanu** | **RISC MODERAT (2)** | ***FĂRĂ STRAT*** |
| **Munții Țarcu-Godeanu** | **RISC MODERAT (2)** | ***FĂRĂ STRAT*** |
| **CEAHLĂU** | **RISC REDUS (1)** | **RISC REDUS (1)** |
| **MUNȚII RODNEI** | **RISC ÎNSEMNAT (3)** | **RISC REDUS (1)** |
| **BISTRIȚEI- CĂLIMANI** | **RISC MODERAT (2)** | **RISC REDUS (1)** |
| **Munții Vlădeasa – Muntele Mare, Gilău** | ***FĂRĂ STRAT*** | ***FĂRĂ STRAT*** |

**Evoluția vremii în intervalul 01.04.2024 - 02.04.2024**

Vremea s-a răcit accentuat, începând cu masivele vestice, temperaturile înregistrând o scădere de 8..12 grade. Cerul a fost variabil, cu înnorări temporar accentuate. Local în Carpații Occidentali, în vestul celor Meridionali și în nordul celor Orientali și pe arii restrânse în restul masivelor, s-au semnalat averse de ploaie cu descărcări electrice, iar la peste 1600 m în masivele vestice și nordice și la peste 1800 m în rest, s-au semnalat precipitații mixte, temporar ninsori și măzăriche. Cantitățile de precipitații au fost moderate în masivele vestice și nordice, unde doar izolat au depășit 10..15 l/mp și slabe în rest. Vântul a prezentat intensificări temporare de 60-80 km/h în toate masivele, iar pe crestele Carpaților Orientali și Meridionali trecător au fost rafale de 90-110 km/h, izolat de 130 km/h pe crestele din Bucegi. Stratul de zăpadă a scăzut în întreaga zonă monitorizată, cu până la 11 cm la Bâlea-Lac și 8 cm la Călimani.

**Evoluția stratului de zăpadă și a riscului de avalanșă, în zona montană înaltă:**

**Masivul Făgăraș:** **RISC ÎNSEMNAT (3)**

**La peste 1800 m**: temperaturile negative care se vor înregistra în cursul nopții și dimineții vor induce o ușoară consolidare în strat, dar rezistența se menține relativ scăzută în partea superioară, în special în cursul zilei, când la altitudini de 1800-2200 m sunt așteptate temperaturi ușor pozitive. În profunzimea stratului se întâlnesc cruste de gheață, iar în apropierea solului cristale de tip cupă pe versanții nordici. Pe unele văi umbrite și zone adăpostite sunt depozite încă mari de zăpadă. La supraîncărcări ale stratului dar și în mod spontan la orele amiezii, pe fondul insolației, straturile cu rezistență relativ scăzută din partea superioară a zăpezii, pot aluneca peste straturile mai vechi și dure din interior pe pantele mai înclinate și cu strat mai consistent, ducând la declanșarea unor avalanșe de dimensiuni mici și medii, riscul fiind **RISC ÎNSEMNAT (3)**. În cazuri izolate pot fi angrenate în avalanșe și straturi din profunzime.

**La altitudini mai mici de 1800 m,** stratul s-a topit în cea mai mare parte a ariei, zăpada fiind prezentă doar izolat pe unele văi umbrite de pe versanții cu expunere nordică. Nu există risc de declanșare a avalanșelor sub 1800 m, dar în cazuri extrem de izolate, avalanșe pornite de la peste 1800 m pot coborî sub această altitudine.

**Munţii Rodnei:** **RISC ÎNSEMNAT (3)**

**La peste 1800 m**, răcirea vremii a adus o ușoară stabilizare în partea superioară a vechiului strat, umezit în zilele precedente, dar și ninsori care au depus local peste 10 cm de zăpadă proaspătă în zonele mai înalte. În profunzime sunt prezente unele cruste de gheață și cristale de tip cupă la baza stratului. Temperaturile diurne ușor pozitive de mâine de la altitudini de 1800-2000 m vor umezi stratul de zăpadă recent acumulat, care poate aluneca peste structurile mai dure din interior, fiind astfel condiții pentru curgeri și declanșări de avalanșe de dimensiuni medii, care în cazuri izolate pot angrena straturi din profunzime și coborî la altitudini de sub 1800 m. Riscul declanșării avalanșelor este **RISC ÎNSEMNAT (3)**, fiind amplificat la supraîncărcări oricât de mici ale stratului.

**La altitudini mai mici de 1800 m,** stratul are dimensiuni reduse, fiind prezente unele acumulări pe văile umbrite de la peste 1700 m, pe versanții nordici. Pe firul unor văi cu depozite vechi de zăpadă, cu totul izolat pot apărea curgeri și avalanșe de dimensiuni mici. Riscul fiind **RISC REDUS (1)**.

**Munţii Bucegi:** **RISC MODERAT (2)**.

**La peste 1800** stratul de zăpadă din partea superioară se va stabiliza ușor pe fondul menținerii temperaturilor la valori negative în cursul nopții și al dimineții, umezindu-se ușor la altitudini de 1800-2200 m mâine la orele amiezii pe fondul insolației și al temperaturilor ușor pozitive. În zona crestelor mai sunt unele cornișe, iar pe văile umbrite se întâlnesc acumulări mai importante. În profunzimea stratului se regăsesc cristale fațetate, iar spre sol cristale de tip cupă. Pe pantele suficient de înclinate, cu totul izolat în mod spontan la orele amiezii, iar în rest la supraîncărcări ale stratului, riscul de declanșare al unor curgeri sau avalanșe medii și mici va fi **RISC MODERAT (2)**. În anumite cazuri izolate pot fi angrenate în avalanșe straturi din profunzime.

**Sub 1800 m**: vremea deosebit de caldă a dus la topirea aproape integrală a stratului de zăpadă, care mai este prezent doar izolat pe firul unor văi nordice. Nu mai există risc de declanșare al avalanșelor sub 1800 m, dar în cazuri extrem de izolate, avalanșe pornite de la peste 1800 m pot coborî sub această altitudine.

**Munţii Parâng-Şureanu:** **RISC MODERAT (2)**

**Peste 1800 m**: stratul de zăpadă s-a redus semnificativ în grosime pe fondul insolației și al vremii deosebit de calde din zilele precedente, iar răcirea vremii a adus o ușoară consolidare în strat. Temporar va ninge și se pot depune câțiva cm de zăpadă. În profunzime se întâlnesc unele cruste de gheață, mai vechi, iar spre sol cristale de tip cupă pe versanții nordici. Izolat la orele amiezii pot apărea unele curgeri spontane la altitudini de 1800-2200 m, acolo unde temperaturile prânzului vor fi ușor pozitive, iar la supraîncărcări mari, stratul cu rezistență mai redusă din partea superioară poate aluneca peste straturile mai dure din interior, declanșând izolat avalanșe de dimensiuni mici și medii, care pot angrena doar în cazuri excepționale straturi din profunzime, pe anumiți versanți cu zăpadă încă consistentă. Riscul declanșării avalanșelor va fi **RISC MODERAT (2)**.

**Sub 1800 m:** stratul de zăpadă este în mare parte topit, fiind prezent doar pe anumite văi umbrite, pe versanții nordici. Pe fondul temperaturile diurne pozitive și temporar al insolației, stratul va continua să se topească. Nu mai există risc de producere al avalanșelor sub altitudinea de 1800 m. Avalanșe izolate delcanșate de la altitudini de peste 1800 m, pot coborî accidental sub 1800 m.

**Munţii Țarcu-Godeanu:** **RISC MODERAT (2)**.

**La peste 1800 m:** ultimele 24 de ore au adus precipitații mixte și trecător ninsori pe creste, peste zăpada umezită din zilele trecute și acum în ușoară consolidare pe fondul temperaturilor temporar negative. Straturile superioare au rezistență moderată, iar în interior se mai găsesc unele cruste de gheață și cristale de tip cupă spre sol, pe versanții nordici. În zonele adăpostite și pe văile umbrite se întâlnesc depozite mai vechi de zăpadă, iar în zona crestelor se mai întâlnesc unele cornișe mai vechi. Mai ales la supraîncărcări mari, straturile din partea superioară pot aluneca peste straturile mai vechi și dure din interior, ducând astfel la declanșarea unor avalanșe de dimensiuni mici și izolat medii, unele avalanșe putând curge până la altitudini mai joase în cazuri izolate. Riscul declanșării avalanșelor va fi **RISC MODERAT (2)**.

**La altitudini mai mici de 1800 m,** zăpada este în mare parte topită și nu mai există risc de declanșare a avalanșelor. Trecător se mai pot semnala precipitații mixte în cursul nopții, dar temperaturile diurne pozitive vor favoriza în continuare topirea stratului, în special în văile nordice, umbrite, unde izolat se mai întâlnește zăpadă veche.

**Munţii Călimani-Bistriţei:** **RISC MODERAT (2)**

**La peste 1800 m**, stratul de zăpadă s-a stabilizat ușor pe fondul răcirii vremii. Trecător se vor mai semnala ninsori slabe și se pot depune câțiva centimetri de zăpadă. În profunzime stratul vechi are unele cruste de gheață, iar spre sol întâlnim cristale de tip cupă pe versanții nordici. Mai ales la supraîncărcări ale stratului, pe pantele suficient de înclinate, se pot semnala curgeri izolate la orele amiezii și avalanșe de dimensiuni mici și cu totul izolate medii pe văile și pantele cu depozite. La supraîncărcări mari, se pot angrena în cazuri izolate unele straturi din profunzime în avalanșe. Riscul declanșării avalanșelor va fi **RISC MODERAT (2)**.

**La altitudini mai mici de 1800 m:** stratul de zăpadă este prezent de la peste 1700 m altitudine, pe versanții nordici. Pe unele văi umbrite de la altitudini mai mari de 1700 m, unde mai sunt prezente depozite vechi de zăpadă, cu totul izolat vor fi condiții de declanșare a unor curgeri și avalanșe de dimensiuni mici, riscul fiind **RISC REDUS (1)**.

**Masivul Ceahlău:** **RISC REDUS (1)**

Stratul de zăpadă este în mare parte stabilizat, fiind prezent la peste 1700 m pe unele văi umbrite de pe versanții nordici, iar răcirea vremii va aduce o ușoară consolidare în strat. Cu totul izolat sunt condiții pentru curgeri sau avalanșe de dimensiuni mici de zăpadă umedă la orele amiezii. Riscul este **RISC REDUS (1)**.

**Masivul Vlădeasa:**

Zăpada s-a topit în cea mai mare parte a masivului, fiind prezentă doar pe unele văi umbrite unde sunt acumulări mai vechi de zăpadă. Temporar se vor semnala precipitații mixte. Nu există risc de producere a avalanșelor.

**În data de 02.04.2024, la ora 15**, stratul de zăpadă din platforma stațiilor meteorologice măsura:

**Carpaţii Meridionali:** 138 cm la Bâlea-Lac, 118 cm la Vf. Omu, 71 cm la Vf. Țarcu

**Carpaţii Orientali:** 109 cm la Călimani, 20 cm la Vf. Iezer, 15 cm la Vf. Lăcăuți, 13 cm la Ceahlău-Toaca

**Carpaţii Occidentali: fără strat**

**Prognoza vremii în intervalul 02.04.2024, ora 21:00 – 03.04.2024, ora 21:00:**

Vremea se va situa ușor peste normele termice specifice perioadei. Cerul va fi variabil, cu înnorări temporare. Temporar, mai ales în masivele vestice și nordice, se vor semnala ploi cu caracter de aversă la altitudini joase, iar la altitudini de peste 1800 m, trecător vor fi și precipitații mixte. Izolat cantitățile de apă pot depăși 10 l/mp în masivele vestice și nordice. Vântul va prezenta temporar intensificări de 50-70 km/h în toate masivele, iar în zonele înalte rafalele vor atinge temporar 70-90 km/h. Izolat se va semnala ceață.

**Temperaturi prognozate în intervalul 02.04.2024 ora 21 – 03.04.2024 ora 21:**

**Peste 1800 m:** temperaturi minime: -6…-3 grade

temperaturi maxime: -2 …5 grade

**Sub 1800 m:** temperaturi minime: -3….2 grade

temperaturi maxime: 5….13 grade.

**Vânt la peste 2000 m:** din sector predominant vestic, cu viteze temporare de 80-90 km/h.

**Altitudinea izotermei de 0 grade:** oscilează între 1600-2300 metri, cu cele mai scăzute valori în nordul Carpaților Orientali.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**GNM-CJ Gorj** informează despre un **episod de poluare a aerului, din data de 02.04.2024, ora 12.00, ca urmare a intensificărilor de vânt şi a antrenării de praf de pe depozitul de zgură şi cenuşă Gârla, compartimentul Cicani extindere, ce aparţine Sucursalei Electrocentrale Rovinari, Societatea Complexul Energetic Oltenia SA, din loc. Rovinari, jud. Gorj.** S-a luat măsura de umectare a prafului de zgură, cu maşina de pompieri din dotarea unităţii şi rotirea debitărilor de pe conturul depozitului. GNM-CJ Gorj urmăreşte efectele incidentului de poluare atmosferică cu cenuşă.

**GNM-CJ Gorj** informează despre un **episod de poluare a aerului, din data de 02.04.2024, ora 11.30, ca urmare a intensificărilor de vânt şi a antrenării de praf de pe depozitul de zgură şi cenuşă nr 2, din localitatea Turceni, ce aparţine Sucursalei Electrocentrale Turceni, Societatea Complexul Energetic Oltenia SA, din loc. Turceni, jud. Gorj.** S-a luat măsura de umectare a prafului de zgură, cu maşina de pompieri din dotarea unităţii şi evacuarea de apă limpezită pe firele de şlam dens. GNM-CJ Gorj urmăreşte efectele incidentului de poluare atmosferică cu cenuşă.

**Agenţia Naţională pentru Protecţia Mediului** informează că, din rezultatele analizelor efectuate în data de 01.04.2024, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la următoarele staţii de monitoring a calităţii aerului, cu indicativul:**

**B-8 – sat Dumbrăveni, com. Baloteşti, jud. Ilfov**

**B-25 – loc. Sinteşti, com Vidra, jud. Ilfov**

**B-27, com. Afumaţi, jud. Ilfov**

**B-2, B-3, B-4, B-5, B-6, B-13, B-15, B-16, B-17, B-22 mun. Bucuresti**

**MS-2, mun. Târgu Mureş**

**IS-1, IS-2, mun. Iaşi, jud. Iaşi**

**IS-5, com Tomeşti, jud. Iaşi**

**CJ-2, mun. Cluj, jud. Cluj**

**CJ-5, mun. Dej, jud. Cluj**

**DJ-2, mun. Craiova, jud. Dolj**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**Garda Forestieră Ploieşti** informează despre **producerea în data de 31.03.2024, ora 10.00, unui incendiu arboricol care a afectat până acum 7 ha litieră de foioase în amestec cu molid din zonă de munte, pe raza OS Câmpina, zona localităţii Valea Doftanei, județul Prahova**. Incendiul a fost stins în data de 01.04.2024, la ora 17.00, prin intervenţia a 18 silvicultori, 25 Pompieri militari, şi 20 cetățeni, cu 30 de mijloace de transport, cu unelte specifice PSI. Cauza incendiului a fost necunoscută, cu persoane necunoscute. Nu s-au înregistrat victime şi pagube. **Incendiul s-a supravegheat până la stingerea ultimelor focare.**

**ARBDD** revine cu informaţii suplimentare despre **izbucnirea unui incendiu de vegetaţie stuficolă din data de 29.03.2024, ora 10.30, produs în Districtul Ecologic Sulina Carorman, zona de Vest a grindului Litcov, în extravilanul comunei Crişan, judeţul Tulcea. Suprafaţa cuprinsă de incendiu a fost de 10 ha, din zona indundabilă acoperită de stuf şi papură. Incendiul s-a stins de la sine în data de 30.03.2024, ora 06.00.** Nu se cunoaşte cauza incendiului. Nu au fost semnalate mortalităţi la speciile de păsări sau animale sălbatice din zona naturală protejată a Biosferei Deltei Dunării.

**APM Braşov** revine cu informaţii suplimentare **despre izbucnirea unui incendiu arboricol, din data de 31.03.2024, ora 17:00, care a afectat circa 10 ha de molid din fond forestier din zonă de munte din raza OS Făgăraş, din cadrul DS Braşov, pe Valea Ucea Mare.** În data de 01.04.2024, ora 03:30 incendiul s-a stins, vegetaţia fiind arsă neuniform, fiind afectaţi o parte din puieţii de molid. Cauza incendiului a fost foc deschis nesupravegheat, cu persoane necunoscute.

**GF Râmnicu Vâlcea** informează despre **producerea în data de 30.03.2024, ora 11.30, unui incendiu arboricol care a afectat 19,43 ha litieră de foioase din zonă de deal, pe raza OS Vânju Mare, localitatea Livezile, județul Mehedinţi**. Incendiul a fost stins în data de 30.03.2024, la ora 15.00, prin intervenţia a 1 silvicultor şi 6 cetățeni, cu unelte specifice PSI, mături de nuiele. Cauza incendiului a fost necunoscută, cu persoane necunoscute. Nu s-au înregistrat victime şi pagube.

**GF Râmnicu Vâlcea** informează despre **producerea în data de 31.03.2024, ora 09.00, unui incendiu arboricol care a afectat 20 ha litieră de foioase din zonă de câmpie, pe raza OS Amaradia, localitatea Tălpaş, județul Dolj**. Incendiul a fost stins în data de 31.03.2024, la ora 21.30, prin intervenţia a 6 silvicultori, 4 Pompieri militari, 2 Agenţi de Poliţie şi 16 cetățeni, cu unelte specifice PSI, 2 Autospeciale de stingere cu apă şi spumă de la ISU. Cauza incendiului a fost necunoscută, cu persoane necunoscute. Nu s-au înregistrat victime şi pagube.

**GF Râmnicu Vâlcea** informează despre **producerea în data de 31.03.2024, ora 16.00, unui incendiu arboricol care a afectat 26,93 ha litieră de foioase din zonă de câmpie, pe raza OS Amaradia, localitatea Murgaşi, județul Dolj**. Incendiul a fost stins în data de 01.04.2024, la ora 09.00, prin intervenţia a 2 silvicultori, 5 Pompieri militari, 1 pompier civil, şi 7 cetățeni, cu unelte specifice PSI, 1 Autospecială de stingere cu apă şi spumă de la ISU. Cauza incendiului a fost necunoscută, cu persoane necunoscute. Nu s-au înregistrat victime şi pagube.

**Garda Forestieră Ploieşti** informează despre **producerea în data de 31.03.2024, ora 17.00, unui incendiu arboricol care a afectat 0,5 ha litieră de foioase din zonă de câmpie, pe raza OS Verbila, district ecologic zona localităţii Apostolache, județul Prahova**. Incendiul a fost stins în data de 31.03.2024, la ora 23.00, prin intervenţia a 2 silvicultori, 3 Pompieri militari, şi 3 cetățeni, cu unelte specifice PSI, lopeţi, sape, măturoaie. Cauza incendiului a fost foc deschis nesupravegheat, cu persoane necunoscute. Nu s-au înregistrat victime şi pagube.

**Garda Forestieră Ploieşti** informează despre **producerea în data de 31.03.2024, ora 15.00, unui incendiu arboricol care a afectat 10 ha litieră de foioase din zonă de deal, pe raza OS Topoloveni, zona localităţii Beleţi Negreşti, județul Argeş**. Incendiul a fost stins în data de 31.03.2024, la ora 19.30, prin intervenţia a 4 silvicultori, 4 Pompieri militari, 1 persoană serviciu de protecţie civilă, şi 1 cetățean, cu unelte specifice PSI, lopeţi, bătătoare, măturoaie. Cauza incendiului a fost foc deschis nesupravegheat, cu persoane necunoscute. Nu s-au înregistrat victime şi pagube.

**Garda Forestieră Ploieşti** informează despre **producerea în data de 01.04.2024, ora 15.00, unui incendiu arboricol care a afectat 1,5 ha litieră de foioase din zonă de deal, pe raza OS Topoloveni, zona localităţii Beleţi Negreşti, județul Argeş**. Incendiul a fost stins în data de 01.04.2024, la ora 23.30, prin intervenţia a 6 silvicultori, 10 Pompieri militari, 1 persoană serviciu de protecţie civilă, şi 7 cetățeni, cu unelte specifice PSI, lopeţi, bătătoare, măturoaie. Cauza incendiului a fost foc deschis nesupravegheat, cu persoane necunoscute. Nu s-au înregistrat victime şi pagube.

**Garda Forestieră Ploieşti** informează despre **producerea în data de 31.03.2024, ora 20.00, unui incendiu arboricol care a afectat 20 ha litieră de foioase din zonă de deal, pe raza OS Topoloveni, zona localităţii Dobreşti, județul Argeş**. Incendiul a fost stins în data de 01.04.2024, la ora 00.30, prin intervenţia a 6 silvicultori, 5 Pompieri militari, 1 persoană serviciu de protecţie civilă, şi 4 cetățeni, cu unelte specifice PSI, lopeţi, bătătoare, măturoaie. Cauza incendiului a fost foc deschis nesupravegheat, cu persoane necunoscute. Nu s-au înregistrat victime şi pagube.

**Garda Forestieră Ploieşti** informează despre **producerea în data de 28.03.2024, ora 22.15, unui incendiu arboricol care a afectat 0,2 ha litieră de foioase din zonă de deal, pe raza OS Valea Mare, zona localităţii Ludeşti, județul Dâmboviţa**. Incendiul a fost stins în data de 29.03.2024, la ora 22.00, prin intervenţia a 2 silvicultori, 4 Pompieri militari, 2 Agenţi de Poliţie, şi 4 cetățeni, cu unelte specifice PSI, vermorele, lopeţi, bătătoare, măturoaie, autosuflantă. Cauza incendiului a fost foc deschis nesupravegheat, cu persoane necunoscute. Nu s-au înregistrat victime şi pagube.

**Garda Forestieră Ploieşti** informează despre **producerea în data de 29.03.2024, ora 16.00, unui incendiu arboricol care a afectat 3,5 ha litieră de foioase din zonă de deal, pe raza OS Topoloveni, zona localităţii Dobreşti, județul Argeş**. Incendiul a fost stins în data de 29.03.2024, la ora 20.30, prin intervenţia a 4 silvicultori, 7 Pompieri militari, 1 persoană serviciu de protecţie civilă, şi 2 cetățeni, cu unelte specifice PSI, lopeţi, bătătoare, măturoaie. Cauza incendiului a fost foc deschis nesupravegheat, cu persoane necunoscute. Nu s-au înregistrat victime şi pagube.

**Garda Forestieră Ploieşti** informează despre **producerea în data de 01.04.2024, ora 14.00, unui incendiu arboricol care a afectat 7 ha litieră de foioase din zonă de deal, pe raza OS Topoloveni, zona localităţii Dobreşti, județul Argeş**. Incendiul a fost stins în data de 02.04.2024, la ora 15.30, prin intervenţia a 4 silvicultori, 5 Pompieri militari, 1 persoană serviciu de protecţie civilă, şi 4 cetățeni, cu unelte specifice PSI, lopeţi, bătătoare, măturoaie. Cauza incendiului a fost foc deschis nesupravegheat pe păşune, cu persoane necunoscute. Nu s-au înregistrat victime şi pagube.

**Garda Forestieră Timişoara** informează despre **producerea în data de 01.04.2024, ora 00.00, unui incendiu arboricol care a afectat 6,5 ha litieră de foioase din zonă de deal, pe raza OS Moldova Nouă, zona localităţii Sicheviţa, județul Caraş Severin**. Incendiul a fost stins în data de 01.04.2024, ora 05.00, prin intervenţia a 5 silvicultori, şi 4 cetățeni, cu 2 mijloace auto de transport, cu unelte specifice PSI, suflantă frunze, saci cu apă. Cauza incendiului a fost foc deschis nesupravegheat, cu persoane necunoscute. Nu s-au înregistrat victime şi pagube.

**Garda Forestieră Timişoara** informează despre **producerea în data de 02.04.2024, ora 04.30, unui incendiu arboricol care a afectat 1 ha litieră de foioase din zonă de deal, pe raza OS Cosava, zona localităţii Pietroasa, județul Timiş**. Incendiul a fost stins în data de 02.04.2024, ora 05.45, prin intervenţia a 5 silvicultori, 3 pompieri militari, 2 Agenţi de Poliţie, şi 4 cetățeni, cu 2 mijloace auto de transport, cu unelte specifice PSI, bătătoare, lopeţi, sape, bidoane raniţă. Cauza incendiului a fost foc propagat din mirişte, cu persoane necunoscute. Nu s-au înregistrat victime şi pagube.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 01.04.2024 – 02.04.2024 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

 **Judeţul Botoşani:**

 - Se menţine situaţia de restricţii în alimentarea cu apă pentru piscicultură la folosinţa:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

  **Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

 - Se aplica situatia de restrictii in alimentarea cu apa la folosinta:

 \* S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

  **Judeţul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**A.B.A. Arges-Vedea:**

**Judeţul Braşov:**

**S.G.A. Braşov** informează că la Compania APA Braşov S.A. s-a anunţat începerea diminuării preluării de apă brută din Acumularea Săcele – pr.Târlung cu 450 l/s si inceperea compensării necesarului de apă din sursa subterană de rezervă - Front captare A.N.I.F. – zona Harman Prejmer (aplicare prevederi “Plan de restrictii si folosire a apei în perioadele deficitare”), conform adresei nr. 63056 din 21.12.2023 înregistrată la S.G.A. Brasov sub nr. 11485 din 21.12.2023.

Nu s-au impus restricţii de alimentare cu apă la populaţie.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**DIRECȚIA COMUNICARE**